section_heading: Glavni likovi
paragraph_text: Gospodin Peanutbutter (izvorno Mr. Peanutbutter – Mr. je njegovo osobno ime; glas daje glumac Paul Tompkins) - antropomorfni je Labrador retriver. Glumac i komičar, protagonist je serijala Mr. Peanutbutter's house, čija je radnja slična onoj serije Horsin' around BoJacka Horsemana. Vlasnik je filmskog studija PB Livin, i muž Diane Nguyen. Prilično je dobroćudan, vedar, ali ne baš pametan lik. Za razliku od BoJacka i danas je prilično uspješan i popularan, o njemu se pišu članci, snimljeni su reality showovi i filmovi. Donekle je dobrih odnosa s BoJackom kojeg smatra prijateljem, a uspostavio je dobre odnose i s Toddom, s kojim je stvorio i sumnjive poslovne projekte.